

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/17-01/01

URBROJ: 2186/10-01/1-17-02

Vidovec, 14.02.2017.

 **Z A P I S N I K**

**sa 28. sjednice Općinskog vijeća Općine Vidovec, održane dana 14. veljače 2017. godine, ( utorak ) u prostorijama Općine Vidovec**

**Sjednica je započela u 19,00 sati.**

Predsjednik Općinskog vijeća Općine Vidovec Zdravko Pizek otvorio je 28. sjednicu Općinskog vijeća Općine Vidovec, pozdravio je sve članove Općinskog vijeća, načelnika Općine Vidovec Brunu Hranića, zamjenicu načelnika Dubravku Rog, djelatnice Jedinstvenog upravnog odjela Općine Vidovec, predsjednika mjesnog odbora, kao i predstavnike medija.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Zdravko Pizek utvrdio je da je sjednici prisutno 12 članova od izabranih 15 članova Općinskog vijeća Općine Vidovec te konstatirao da kvorum postoji i može se nastaviti sa daljnjim tijekom sjednice Općinskog vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Sanja Pomper, Martina Bistrović, Zdravko Pizek, Ivan Benček, Marijo Serini, Srećko Županić, Sandra Kolarić, Ivan Kušćar, Josip Puček, Ivica Papec, Nikola Pozder, Stjepan Smernjak

**SJEDNICI NISU PRISUSTVOVALI ČLANOVI OPĆINSKOG VIJEĆA** :

Nadica Cafuk-neopravdano, Damir Hosni-neopravdano, Dubravko Zavrtnik-opravdao

**PREDSJEDATELJ** : Zdravko Pizek

**OSTALI PRISUTNI** :

Načelnik Općine Vidovec Bruno Hranić, zamjenica načelnika Dubravka Rog, Petra Rogina Pročelnica JUO Općine Vidovec, Andreja Peharda adm.tajnica-referent, Nikolina Koščak viši referent za komunalno gospodarstvo, Emina Ljubek viši stručni suradnik za opće poslove i EU fondove, Mateja Novak viši stručni suradnik za financije i proračun, Ivana Dreven Varaždinske vijesti, Nikolina Jureković Radio Megaton, Siniša Kalajdžija Vox media d.o.o. i

Antun Remar predsjednik MO Nedeljanec-Prekno.

**USVAJANJE ZAPISNIKA SA 27. SJEDNICE OPĆINSKOG VIJEĆA OPĆINE VIDOVEC ODRŽANE DANA 22.12.2016. GODINE ;**

Predsjednik Općinskog vijeća Zdravko Pizek :

„Otvaram raspravu, da li ima tko kakvu primjedbu, ako nema dajem zapisnik sa 27. sjednice na glasanje, tko je za takav zapisnik ?“

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je zapisnik sa 27. sjednice Općinskog vijeća Općine Vidovec usvojeni jednoglasno, sa 12 glasova od 12 prisutnih članova Općinskog vijeća.**

**UTVRĐIVANJE DNEVNOG REDA ZA 28. SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek :

„Otvaram 28. sjednicu Općinskog vijeća Općine Vidovec i predlažem slijedeći dnevni red“

**D N E V N I R E D**

1. Polugodišnje izvješće o radu načelnika od 01.07.2016. do 31.12.2016. godine,

2. Prijedlog Odluke o broju i visini stipendijazanadarene učenike i studente u

 školskoj/akademskoj godini 2016./2017.,

3. Prijedlog Odluke o davanju suglasnosti za potpisivanje Ugovora o javnoj nabavi radova za

 izgradnju etno kuće-kulturno-informativno-turističko-edukacijskog centra na području

 Općine Vidovec,

4. Prijedlog Odluke o davanju suglasnosti za provedbu ulaganja i prijavu na natječaj

 Programa ruralnog razvoja RH, mjera 7.4.1. „ulaganja u pokretanje, poboljšanje ili

 proširenje lokalnih temeljnih usluga“,

5. Prijevoz učenika osnovne škole,

6. Osnivanje „Gospodarske zone Općine Vidovec“,

7. Razno

Predsjednik Općinskog vijeća Zdravko Pizek :

„Da li ima netko dopunu na prijedlog dnevnog reda ?“

Načelnik Bruno Hranić :

„Predlažem da se dopuni dnevni red, pod Točkom 7. Prijedlog Odluke o IV. Izmjenama i dopunama Odluke o komunalnom doprinosu Općine Vidovec, pod Točkom 8. Financijsko izvješće „Zeljarijada 2016“ i Točka 9. Razno“.

Predsjednik Općinskog vijeća Zdravko Pizek :

„Ima li još dopune ? Ako nema dajem na glasanje prijedlog dnevnog reda sa dopunom načelnika. Tko je za takav dnevni red ? „

U kratkoj raspravi sudjelovali su član Vijeća Stjepan Smernjak i načelnik Bruno Hranić.

Tko je za : 11 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je dnevni red za 28. sjednicu Vijeća sa dopunom usvojeni sa 11 glasova od 12 prisutnih članova Općinskog vijeća te isti glasi ;**

**DNEVNI RED**

1. Polugodišnje izvješće o radu načelnika od 01.07.2016. do 31.12.2016. godine,

2. Prijedlog Odluke o broju i visini stipendijazanadarene učenike i studente u

 školskoj/akademskoj godini 2016./2017.,

3. Prijedlog Odluke o davanju suglasnosti za potpisivanje Ugovora o javnoj nabavi radova za

 izgradnju etno kuće-kulturno-informativno-turističko-edukacijskog centra na području

 Općine Vidovec,

4. Prijedlog Odluke o davanju suglasnosti za provedbu ulaganja i prijavu na natječaj

 Programa ruralnog razvoja RH, mjera 7.4.1. „ulaganja u pokretanje, poboljšanje ili

 proširenje lokalnih temeljnih usluga“,

5. Prijevoz učenika osnovne škole,

6. Osnivanje „Gospodarske zone Općine Vidovec“,

7. Prijedlog Odluke o IV. Izmjenama i dopunama Odluke o komunalnom doprinosu Općine

 Vidovec,

8. Financijsko izvješće „Zeljarijada 2016“,

9. Razno.

**Točka 1.**

**Polugodišnje izvješće o radu načelnika od 01.07.2016. do 31.12.2016. godine**

Načelnik Općine Vidovec Bruno Hranić podnio je polugodišnje izvješće o svojem radu za razdoblje od 01. srpnja do 31. prosinca 2016. godine.

Predsjednik Općinskog vijeća Zdravko Pizek :

„Otvaram raspravu, ako nema nikoga za raspravu dajem izvješće načelnika na glasanje“.

Tko je za : 8 članova Vijeća

Tko je protiv : 0

Ima li suzdržanih : 4 člana Vijeća

**Predsjednik Općinskog vijeća Zdravko Pizek konstatirao je da je Polugodišnje izvješće o radu načelnika od 01.07.2016. do 31.12.2016. godine usvojeno sa 8 glasova od 12 prisutnih članova Vijeća.**

**Točka 2.**

**Prijedlog Odluke o broju i visini stipendija za nadarene učenike i studente u**

**školskoj/akademskoj godini 2016./2017**.

Načelnik Bruno Hranić :

„Kao i svake školske godine raspisani je bio natječaj za dodjelu stipendije u školskoj/akademskoj godini 2016./2017. Uz materijale za sjednicu zaprimili ste prijedlog Odluke o broju i visini stipendija za nadarene učenike i studente u školskoj/akademskoj godini 2016./2017. Naše Povjerenstvo je pregledalo svu dokumentaciju koju su trebali dostaviti, bodovalo i sačinilo listu kandidata, studenata i učenika za dodjelu stipendija, pa predlažem da se dodijeli stipendija onim studentima koji su ispunili uvjete, 19 studenata i 27 učenika srednje škole.

S time da je ovdje prijedlog da se ove godine stipendije povećaju za učenike drugog, trećeg i četvrtog razreda srednje škole sa 200,00 na 250,00 kuna i za redovite studente drugih i viših godina studija sa 300,00 na 350,00 kuna.

To je bio prijedlog našeg člana Vijeća Dubravka Zavrtnik i ja se slažem sa njegovim prijedlogom i predlažem da se prihvati takav prijedlog odluke o broju i visini stipendija“.

Predsjednik Općinskog vijeća Zdravko Pizek :

„Hvala načelniku, otvaram raspravu“

Na pitanje zamjenice načelnika Dubravke Rog koji je točan broj studenata, obrazloženje je podnijela pročelnica Petra Rogina ;

„Na prijedlogu liste kandidata studenata je 18, s time da je Paula Brezovec naknadno dostavila važeći dokumenat odnosno uvjerenje o prebivalištu i s obzirom da je bilo ostalo sve u redu, prijedlog je da se i ona uvrsti“.

Načelnik Bruno Hranić ;

„Paula Brezovec je uz dokumentaciju zabunom stavila krivo uvjerenje o prebivalištu, od prošle godine i stoga je bila nepotpuna dokumentacija, ali je naknadno dostavljeno važeće uvjerenje o prebivalištu pa je prijedlog da se to uvaži“.

Predsjednik Općinskog vijeća Zdravko Pizek :

„Otvaram raspravu. Ako nema drugih prijedloga dajem na glasanje prijedlog odluke o broju i visini stipendija uz prijedlog da se Paula Brezovec uključi, tko je za ?“

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno usvojena Odluka o broju i visini stipendija za nadarene učenike i studente u školskoj/akademskoj godini 2016./2017**. **sa 12 glasova od 12 prisutnih članova Općinskog vijeća.**

**Točka 3.**

**Prijedlog Odluke o davanju suglasnosti za potpisivanje Ugovora o javnoj nabavi radova za izgradnju etno kuće-kulturno-informativno-turističko-edukacijskog centra na području Općine Vidovec**

Načelnik Bruno Hranić :

 „Radi se o etno kući kulturno-informativno-turističko-edukacijskog centra u Domitrovcu,proveli smo postupak javne nabave, javilo se šest firmi, firma Zagorje Tehnobeton je uložio žalbu, ali je ista od strane nadležne Državne Komisije odbijena**.** Sukladno provedenom postupku javne nabave ponuda s najnižom cijenom bila je od GK Grupa d.o.o. iz Varaždina. Sredstva za financiranje izgradnje će se osigurati jednim dijelom iz proračunu, a jednim dijelom će se osigurati preko Ministarstva regionalnog razvoja gdje smo uputili prijavu na natječaj, na tom natječaju je moguće dobiti do milijun kuna. Stoga molim ovo Vijeće da da suglasnost o potpisivanju ugovora da bi mogli započeti sa radovima.“

Predsjednik Općinskog vijeća Zdravko Pizek :

„Hvala načelniče, otvaram raspravu“

U raspravi sudjelovali su članovi Vijeća : Ivan Kušćar i Stjepan Smernjak te načelnik Bruno Hranić koji je podnio odgovore na postavljena pitanja članova Vijeća o financiranju projekta.

Predsjednik Općinskog vijeća Zdravko Pizek :

„Ima li još netko za raspravu, ako nema dajem takvu odluku na glasanje da se potpiše ugovor, tko je za ?“

Tko je za : 9 članova Vijeća

Tko je protiv : 0

Ima li suzdržanih : 3 člana Vijeća

**Predsjednik Općinskog vijeća Zdravko Pizek konstatirao je da je Odluka o davanju suglasnosti za potpisivanje Ugovora o javnoj nabavi radova za izgradnju etno kuće-kulturno-informativno-turističko-edukacijskog centra na području Općine Vidovec usvojena sa 9 glasova od 12 prisutnih članova Općinskog vijeća.**

**Točka 4.**

**Prijedlog Odluke o davanju suglasnosti za provedbu ulaganja i prijavu na natječaj**

**Programa ruralnog razvoja RH, mjera 7.4.1. „ulaganja u pokretanje, poboljšanje ili**

**proširenje lokalnih temeljnih usluga“**

Načelnik Bruno Hranić obrazložio je prijedlog i predložio donošenje Odluke o davanju suglasnosti za provedbu ulaganja i prijavu na natječaj Programa ruralnog razvoja RH, mjera 7.4.1. „ulaganja u pokretanje, poboljšanje ili proširenje lokalnih temeljnih usluga“ a koja je potrebna da bi se mogli prijaviti na spomenuti natječaj za realizaciju projekta izgradnja dječjeg vrtića.

Predsjednik Općinskog vijeća Zdravko Pizek :

„Otvaram raspravu „

U raspravi sudjelovali su član Vijeća Stjepan Smernjak i načelnik Bruno Hranić.

Predsjednik Općinskog vijeća Zdravko Pizek :

„Zatvaram raspravu i dajem na glasanje“

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o davanju suglasnosti za provedbu ulaganja i prijavu na natječaj Programa ruralnog razvoja RH, mjera 7.4.1. „ulaganja u pokretanje, poboljšanje ili proširenje lokalnih temeljnih usluga“ usvojena jednoglasno sa 12 glasova od 12 prisutnih članova Općinskog vijeća.**

**Točka 5.**

**Prijevoz učenika osnovne škol**e

Načelnik Bruno Hranić :

„Jedna smo od rijetkih Općina koja financira prijevoz učenika osnovne škole još iz 2008. godine. Do sada je prijevoznik bio Autobusni promet Varaždin, a krenuli smo i u razgovore sa drugim firmama, konkretno Vincek d.o.o. i sa Autobusnim prijevozom Varaždin sa postavljenim uvjetima da se smanji cijena. Dobili smo ponudu od Vincek d.o.o., a danas sam imao sastanak i sa predstavnicima AP-a.

Vincek d.o.o. ponudio je cijenu u iznosu od 390,00 kuna / dnevno, a Autobusni prijevoz 350,00 kuna / dnevno umjesto dosadašnjih 400,00 kuna.

Također, tražili smo ponudu za besplatni prijevoz za Udrugu umirovljenika, za Udrugu branitelja te povoljniju cijenu za Rukometaše.

Vincek d.o.o. je ponudio dva autobusa godišnje gratis do 200 km za potrebe umirovljenika i za branitelje do 400 km, a za ostale potrebe i relacije daje povoljniju cijenu, te za reklamni prostor na autobusu, jer smo tražili oslikavanje za promociju Općine Vidovec, Vincek je ponudio cijenu najma u iznosu od 7.500,00 kuna+PDV godišnje i gratis dizajniranje, materijal i obljepljivanje, dok Autobusni prijevoz d.o.o. Varaždin nije ponudio besplatni prijevoz za ove dvije udruge, ali je puno spustio cijenu za prijevoz i računajući došlo se do velike razlike te je time Autobusni prijevoz d.o.o. bio i povoljniji.“

Predsjednik Općinskog vijeća Zdravko Pizek :

„ Otvaram raspravu “

U raspravu uključio se član Vijeća Stjepan Smernjak.

Predsjednik Općinskog vijeća Zdravko Pizek :

„Ima još netko, ako nema dajem na glasanje prijedlog AP-a Varaždin“.

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno prihvaćena ponuda Autobusni prijevoz d.o.o. Varaždin.**

**Točka 6.**

**Osnivanje „Gospodarske zone Općine Vidovec“**

Načelnik Bruno Hranić :

„Što se tiče gospodarske zone Općine Vidovec koja je bila spomenuta u mojem izvješću, znate da smo prošle godine krenuli sa konkretnim akcijama oko formiranja same gospodarske zone Općine Vidovec sa konzultatskom kućom koja nas prati, ali ne onako kako smo mi zamišljali. Ono što pred nama stoji je zapravo formiranje pravne osobe Gospodarske zone Vidovec d.o.o. koja bi bila nositelj cijelog tog projekta i koja se onda može prijavljivati na natječaje za opremanje i komunalnu infrastrukturu. S obzirom da do danas nismo dobili potrebne informacije od te konzultatske kuće koje smo tražili, predlažem kada dobijemo kompletne informacije da probamo onda za sljedeću sjednicu pripremiti sav ostali materijal i krenuti u realizaciju i osnivanja pravne osobe i pokretanju daljih postupaka. Mogu reći da nisam zadovoljan sa njihovom suradnjom i čak razmišljam o raskidanju tog ugovora.

Imamo i jednog ulagača koji zapravo nije ulagač nego je ono o čemu smo i razmišljali da na tom području te Gospodarske zone bude hidrometeorološka postaja, o čemu sam kao glavni tajnik Udruge općina inicirao sastanak sa našim načelnicima sa područja Varaždinske županije“.

Predsjednik Općinskog vijeća :

„Otvaram raspravu, ako nema zatvaram raspravu, tko je za to da se za sljedeću sjednicu pripremi sve što je potrebno, molim da se izjasnite „

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek :**

**„Konstatiram jednoglasno.“**

**Točka 7.**

**Prijedlog Odluke o IV. Izmjenama i dopunama Odluke o komunalnom doprinosu Općine Vidovec**

Prijedlog Odluke o izmjenama i dopunama Odluke o komunalnom doprinosu Općine Vidovec obrazložio je načelnik Bruno Hranić, gdje se u članku 13. stavku 2. briše točka 5., a odnosi se na oslobađanje komunalnog doprinosa za operativne vatrogasce.

Predsjednik Općinskog vijeća Zdravko Pizek :

„Otvaram raspravu, tko je za takav prijedlog ?“

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o IV.**

**Izmjenama i dopunama Odluke o komunalnom doprinosu Općine Vidovec usvojena jednoglasno sa 12 glasova od 12 prisutnih članova Općinskog vijeća.**

**Točka 8.**

**Financijsko izvješće „Zeljarijada 2016“**

Načelnik Bruno Hranić obrazložio je godišnji financijski izvještaj podnesen od strane KUD-a Vidovec za KUD i Zeljarijadu 2016. godine sa bilješkama uz financijski izvještaj i iskazanim prihodima i rashodima sa bilancom stanja na dan 31.12.2016. godine.

Predsjednik Općinskog vijeća Zdravko Pizek :

„Hvala načelniku na obrazloženju, molim Vas pogledajte izvješće, ako ima još netko otvaram raspravu, ako nema zatvaram raspravu i dajem na glasanje, tko je za takvo izvješće?“

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek :**

**„Konstatiram jednoglasno.“**

**Točka 9.**

**Razno.**

Načelnik Bruno Hranić :

„Molim Vijeće da da suglasnost za pokretanje postupka javne nabave za otvoreni postupak za izmjenu javne rasvjete odnosno izmjenu za led rasvjetu“.

Predsjednik Općinskog vijeća Zdravko Pizek :

Otvaram raspravu, ako nema zatvaram raspravu, tko je za to da damo podršku za pokretanje postupka ?“

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek :**

**„Konstatiram jednoglasno.“**

Načelnik Bruno Hranić :

„S obzirom da smo imali problema sa raspisivanjem natječaja za korištenje poljoprivrednog zemljišta u vlasništvu Republike Hrvatske, obzirom da je ministar Jakovina donio zabranu daljnjeg raspisivanja natječaja za korištenje tog zemljišta, sada je to novim zakonom promijenjeno. Nekad je to vodila Općina, a trenutno to vodi Agencija za poljoprivredno zemljište. Do sada smo imali evidentirane samo dvije parcele i to iza nogometnog igrališta u Tužnom, a u suradnji sa Agencijom dobili smo podatak o većem broju zemljišta koje se trenutno obrađuju od strane fizičkih osoba, radi se o 6 ha, 60 860 m2 obradivog zemljišta.

Da bi se mogao provesti postupak dodjele zakupa poljoprivrednog zemljišta, moramo imenovati dva predstavnika u Povjerenstvo za dodjelu zakupa na poljoprivrednom zemljištu u vl. RH na području općine Vidovec, jednog predstavnika imenuje izvršno tijelo odnosno ja kao načelnik, a drugog predstavnika imenuje predstavničko tijelo.

Predlažem da u to Povjerenstvo Vijeće imenuje svojeg predstavnika člana Vijeća Ivana Benčeka, a ja imenujem isto našeg člana Vijeća Dubravka Zavrtnik kao drugog člana“.

Predsjednik Općinskog vijeća Zdravko Pizek :

„Otvaram raspravu. Da li Vijeće ima drugi prijedlog, ako nema dajem na glasanje prijedlog načelnika, tko je za ?“

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek :**

**„Konstatiram jednoglasno“.**

Načelnik Bruno Hranić :

„Vezano uz postavljanje meteorološke postaje na gospodarskoj zoni, prijedlog je da se potpiše Ugovor za postavljanje te automatske meteorološke postaje sa Državnim hidrometeorološkim zavodom, znači da Općina Vidovec na dijelu nekretnine k.č. 7459/2 k.o. Varaždin, površine 255 m2 (15x17 m) dozvoli zasnivanje služnosti u korist DHMZ-a radi postavljanja Postaje.

Dobili ste prijedlog toga ugovora, molim suglasnost za potpisivanje ugovora za zasnivanje služnosti tog tijela. Njima je potreban taj ugovor da bi mogli povući određena sredstava fondova“.

Predsjednik Općinskog vijeća Zdravko Pizek :

„Otvaram raspravu. Ako nema dajem na glasanje prijedlog načelnika o potpisivanju ugovora, tko je za ?“

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek :**

**„Konstatiram jednoglasno“.**

Načelnik Bruno Hranić :

„S obzirom da su svi naši napori zapravo usmjereni na prijavu natječaja Europskih fondova, mislim da je i dalje potrebno da se sklopi Ugovor o korištenju usluga Ureda hrvatskih regija u Bruxellesu koji naša Županija ima. Nekada smo plaćali članarinu, ali mislim da je i dalje potrebno da imamo kontakt sa tim uredom radi dobivanja direktnih informacija od voditeljice Ureda o svim otvorenim natječajima i od strane ministarstava i direktno od Fonda EU, pa predlažem da se potpiše ugovor sa Azra d.o.o. Varaždin, koja je otvorila taj ured hrvatskih regija u Bruxellesu, po cijeni od 1.000,00 kuna mjesečno + PDV.“

U raspravi sudjelovali su : član Vijeća Ivan Kušćar, načelnik Bruno Hranić i Emina Ljubek viši stručni suradnik za opće poslove i EU fondove koji su podnijeli odgovore na pitanja Vijećnika.

Predsjednik Općinskog vijeća Zdravko Pizek :

„Dajem prijedlog načelnika na glasanje tko je za potpisivanje ugovora?“

Tko je za : 9 članova Vijeća

Tko je protiv : 0

Ima li suzdržanih : 3 člana Vijeća

**Predsjednik Općinskog vijeća Zdravko Pizek :**

**„Konstatiram da je prijedlog usvojeni sa 9 glasova od 12 prisutnih članova Vijeća“.**

Načelnik Bruno Hranić :

„Raspisani je natječaj za kanalizaciju za područje Općine Vidovec i Maruševec, nažalost nije onako kako je planirano, završetak radova je planirani 2021. godine, a zamišljeno je bilo do 2018., da bi bilo izvedeno, ali puno smo već napravili.

g. Benček je bio dvije i pol godine predstavnik Općine zadužen za pripomoć u sređivanju imovinsko pravnih odnosa, pa predlažem da se g. Benčeku isplati neto naknada u iznosu od 2.000,00 kuna za obavljeni posao obzirom da nije dobivao nikakvu naknadu. Predlažem da mu se na neki način nadoknade troškovi“.

**Predsjednik Općinskog vijeća Zdravko Pizek :**

**„Tko je za takav prijedlog“**

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek :**

**„Konstatiram jednoglasno“.**

Načelnik Bruno Hranić :

„Imamo zamolbu Sandre Gredelj iz Nedeljanca, to je obitelj koja ima OPG bavi se uzgojem kokoši hrvatica i dali su zamolbu traže novčanu potporu da bi mogli pojačali jato sa zagorskim puranima. Obzirom da su jedina takva obitelj na našem području, prošle godine dodijelili smo im 3.000,00 kuna pa isto tako predlažem da im se pomogne istim iznosom od 3.000,00 kuna“.

Predsjednik Općinskog vijeća Zdravko Pizek :

„Otvaram raspravu, ima drugih prijedloga? Ako nema dajem na glasanje, tko je za prijedlog od 3.000,00 kuna?“

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek :**

**„Konstatiram jednoglasno“.**

Predsjednik Mjesnog odbora Nedeljanec – Prekno Antun Remar :

„Pozdrav svima, bit ću kratak, prvo isprika za prošlu sjednicu bio sam spriječen i nisam se mogao javiti. Što se tiče Vatrogasne skupštine, nisam se pojavio, Stjepan mi je zaboravio ostaviti poziv, zatim vatrogasci su pitali zašto nismo preseljenje napravili, sazvao sam bio vijeće, bila je zamjenica načelnika Dubravka Rog i Emina Ljubek, pozvao sam i vatrogasce, Stjepan je tada bio bolestan, nisu došli i nismo mogli napraviti ništa. Sada ćemo napraviti sljedeću sjednicu vijeća pa ćemo vidjeti kako će se to razvijati. Dali radovi na mostu idu ?“

Načelnik Bruno Hranić ;

„Idu, samo čekamo Termoplin da se u isto vrijeme krene u izmještanje instalacija, voda struja, plin, istovremeno da ne bude promet dugo zatvarani“.

Predsjednik Mjesnog odbora Nedeljanec – Prekno Antun Remar :

„Još jednu zamolbu imam Općina je prijatelj djece nijedno igralo nemamo u Prekno“.

Načelnik Bruno Hranić ;

„O tome se isto govorilo, radi se idejno rješenje i na proljeće će to biti postavljeno, problem je malo sa nadstrešnicom pa treba vidjeti na koji način u taj mali prostor sve smjestiti“.

Član Vijeća Ivan Kušćar :

„Neki roditelji koji voze djecu u druge Vrtiće pitaju dali je kasnila koncesija znači za djecu koja se voze u druge vrtiće van naše općine, da li je to nešto uobičajeno normalno ili je došlo do zastoja nekog?“.

Načelnik Bruno Hranić ;

„Uvijek imamo takve situacije, kako država nama šalje novce tako i mi plaćamo, bilo je malo kašnjenja s plaćanjem do dva - tri mjeseca ali sada smo sve raščistili. Oni prebacuju to na roditelje, a oni s time nemaju veze. Kontaktirao sam i ravnatelje Vrtića“.

Na istu temu nadovezao se i član Vijeća Stjepan Smernjak.

Predsjednik Općinskog vijeća Općine Vidovec Zdravko Pizek zatvorio je 28. sjednicu Općinskog vijeća koja je završila u 20,00 sati.

Općinsko vijeće Općine Vidovec

Predsjednik

Zdravko Pizek

Zapisničarka

Andreja Peharda